**J E G Y Z Ő K Ö N Y V**

**Készült Komló Város Német Nemzetiségi Önkormányzata 2025. május 27-én megtartott rendkívüli testületi ülésén**

**Az ülés helye: Komlói Német Klub**

 **7300 Komló, Templom tér 4.**

**N a p i r e n d i p o n t o k :**

1. Komló Város Német Nemzetiségi Önkormányzata 2025. évi költségvetési előirányzat módosítása

**Előadó:** Rónáné Lusztig Ágnes elnök

1. Fritsi Péter: író-olvasó találkozó programja és költségeinek jóváhagyása

**Előadó:** Rónáné Lusztig Ágnes elnök

1. Pogányi horgászversenyen való részvétel és költséginek jóváhagyása

**Előadó:** Rónáné Lusztig Ágnes elnök

1. Budapest Főváros XV. Kerületi Német Nemzetiségi Önkormányzatával kötendő együttműködési megállapodás

 **Előadó:** Rónáné Lusztig Ágnes elnök

**J E G Y Z Ő K Ö N Y V**

**Készült Komló Város Német Nemzetiségi Önkormányzata 2025. május 27-én megtartott rendkívüli testületi ülésén**

**Jelen vannak: a mellékelt jelenléti ív szerint**

**Rónáné Lusztig Ágnes:** Köszöntötte német és magyar nyelven a testület tagjait, az ülést 15 órakor megnyitotta. Megállapította, hogy a testület 5 fővel jelen van, az ülés határozatképes. A rendkívüli napirendekre tekintettel a meghívás telefonon történt, melynek napirendi pontjai az alábbiak:

**N a p i r e n d i p o n t o k :**

1. Komló Város Német Nemzetiségi Önkormányzata 2025. évi költségvetési előirányzat módosítása

**Előadó:** Rónáné Lusztig Ágnes elnök

1. Fritsi Péter: író-olvasó találkozó programja és költségeinek jóváhagyása

**Előadó:** Rónáné Lusztig Ágnes elnök

1. Pogányi horgászversenyen való részvétel és költséginek jóváhagyása

**Előadó:** Rónáné Lusztig Ágnes elnök

1. Budapest Főváros XV. Kerületi Német Nemzetiségi Önkormányzatával kötendő együttműködési megállapodás

 **Előadó:** Rónáné Lusztig Ágnes elnök

Jegyzőkönyv vezetésére felkérte Simon Andrásnét, hitelesítésre Horváthné Koch Ágnes tagot.

***Az elhangzottakat 5 igen szavazattal elfogadta a testület.***

1. **sz. n a p i r e n d**

**Komló Város Német Nemzetiségi Önkormányzata 2025. évi költségvetési előirányzat módosítása**

**Rónáné Lusztig Ágnes:** Elmondta, hogy az államháztartásról szóló 2011. évi CXCV. törvény 34. § (1), (4), (5) bekezdései alapján a képviselő-testület dönt a költségvetési rendelet módosításáról, illetve ugyanezen jogszabály 43. § (1) bekezdése alapján a költségvetési szervek engedélyezett létszámáról.

A költségvetési rendelet 2025. március 12.-i elfogadását követően történt változásokat bevételi és kiadási előirányzat-módosításként kell figyelembe venni.

A kiadás- és bevétel-módosítási javaslatokat az 1. sz. melléklet, a bevételek és kiadások alakulását a 2. sz. melléklet tartalmazza táblázatos formában, a 3.sz.melléklet a felhasználási ütemtervet, az 4. sz. melléklet a kiemelt előirányzatok közötti bevétel-kiadás emeléssel járó módosítást, míg az 5.sz.melléklet a kiemelt előirányzatok közötti átcsoportosításokat tartalmazza.

Kérem a Tisztelt Képviselő-testületet, hogy az előterjesztést vitassa meg és fogadja el az 1. sz. mellékletként csatolt határozat módosítási javaslatot mellékleteivel együtt.

***Ezt követően a testület 5 igen szavazattal elfogadta az elhangzottakat és az alábbi határozatot hozta:***

**45/2025. (V. 27.) NNÖ sz. határozata**

**Tárgy**: Komló Város Német Nemzetiségi Önkormányzata 2025. évi költségvetési előirányzat módosítása

Komló Város Német Nemzetiségi Önkormányzat képviselő -testülete 5 igen szavazattal az alábbiak szerint hagyta jóvá a Nemzetiségi Önkormányzat 2025. évi költségvetési előirányzat módosítását az alábbiak szerint:

A Komló Város Német Nemzetiségi Önkormányzata 21/2025.(III.12.) határozatának 2. számú mellékletének helyébe a következők lépnek:

A Komló Város Német Nemzetiségi Önkormányzata 21/2025.(III.12.) határozatának módosítását a mellékletek szerint jóváhagyja.

A Komló Város Német Nemzetiségi Önkormányzata 2025. évi költségvetésének fő előirányzatait az 1. sz. melléklet tartalmazza az alábbiak szerint:

a./ bevétel főösszege: 9 449 456 Ft

b./ kiadás főösszege: 9 449 456 Ft

Az Államháztartásról szóló 2011. CXCV. Tv. 23. § bekezdésében előírt kiemelt előirányzatok az alábbiak:

1. személyi jellegű kiadások 906 103 Ft
2. munkaadókat terhelő járulékok 104 104 Ft
3. dologi jellegű kiadások 2 378 863 Ft
4. tartalékok 6 060 386 Ft

Ez a határozat a kihirdetését követő napon lép hatályba.

**Határidő:** azonnal

**Felelős:** Rónáné Lusztig Ágnes elnök

1. **sz. n a p i r e n d**

 ***Fritsi Péter: író-olvasó találkozó programja és költségeinek jóváhagyása***

**Rónáné Lusztig Ágnes:** Fritsi Péter komlói író a vendégünk május21-én a Német klubban egy író-olvasó találkozó keretében. A program nyitott a város lakossága előtt, bárki részt vehet rajta.A szerző eddig megjelent műveinek nemcsak a helyszíne a mi kis városunk, hanem a cselekményekben is megjelenik a bányászat, történelmünk egyes pontjai, így a kitelepítés is említésre kerül. Az író keresett meg minket, hogy új regényéhez anyagot gyűjtsön, melynek témája a kitelepítés. Az író maga is sváb gyökerekkel rendelkezik, körünkben első kézből tud információkat gyűjteni. Javasolta, hogy a programra utólagosan 20 000 Ft-ot hagyjanak jóvá.

***Ezt követően a testület 5 igen szavazattal elfogadta az elhangzottakat és az alábbi határozatot hozta:***

**46/2025. (V. 27.) NNÖ sz. határozata**

**Tárgy**: Fritsi Péter: író-olvasó találkozó programja és költségeinek jóváhagyása

Komló Város Német Nemzetiségi Önkormányzata képviselő-testülete 5 igen szavazattal elfogadta az Önkormányzat működési területén a nemzetiségek kulturálisautonómiájávalösszefüggő feladatok körében, közművelődési, más fenntartó által helyben működtetett közművelődési intézménnyel, közgyűjteménnyel, médiával való együttműködést, a nemzetiségi közösségnek az adott településhez kötődő történelmi múltjával, kulturális örökségének ápolásával kapcsolatos, feladatok keretében a következő határozatot hozza:

**A komlói német önkormányzat meghívja Fritsi Péter komlói írót egy író-olvasó találkozóra a Német klubba. Ez alkalommal a lakóhelyünket érintő műveiről beszélgetünk, a bányásztelepülés életét, a hagyományait megjelenítő írásait idézzük. Az író felkérésére a komlói németség történelméről mesélünk, beszélgetünk, segítve az író új könyvének anyaggyűjtését, mely a magyarországi németek sanyarú sorsát is feldolgozza, a Gulág és a kitelepítés témában. Várjuk a könyv megjelenését. A programra utólagosan 20 000 Ft- ot hagy jóvá.**

**Határidő:** azonnal

**Felelős:** Rónáné Lusztig Ágnes elnök

1. **sz. n a p i r e n d**

***Pogányi horgászversenyen való részvétel és költséginek jóváhagyása***

**Rónéné Lusztig Ágnes:** A Pogányi Német Nemzetiségi Önkormányzat immáron tizenkettedik alkalommal rendezi meg a Magyarországi Német Nemzetiségi Szervezetek és Egyesületek hagyományos horgászversenyét, melyre nagy szeretettel várja a német nemzetiségi önkormányzatok képviselőit is! A verseny időpontja: 2025. június 14. (szombat).

Komló Város Német Nemzetiségi Önkormányzata képviselteti (ismét) magát a versenyen, benevez egy csapattal. Nevezési díj: csapatonként 30.000 Ft és útiköltség térítésre 10 000 Ft-ot tervezünk.

***Ezt követően a testület 5 igen szavazattal elfogadta az elhangzottakat és az alábbi határozatot hozta:***

**47/2025. (V. 27.) NNÖ sz. határozata**

**Tárgy**: Pogányi horgászversenyen való részvétel és költséginek jóváhagyása

Komló Város Német Nemzetiségi Önkormányzata képviselő-testülete 5 igen szavazattal elfogadta az Önkormányzat működési területén a nemzetiségi léttel összefüggő egyéb feladatok kapcsán együttműködik más települések német nemzetiségi önkormányzataival és civil egyesületeivel és a következő határozatot hozza:

**A Pogányi Német Nemzetiségi Önkormányzat immáron tizenkettedik alkalommal rendezi meg a Magyarországi Német Nemzetiségi Szervezetek és Egyesületek hagyományos horgászversenyét, melyen Komló Város Német Nemzetiségi Önkormányzata is képviselteti (ismét) magát egy csapattal, ezzel erősítve a két település német nemzetiségi intézményeinek együttműködését. A verseny időpontja: 2025. június 14. (szombat). Erre a programra 40 000 Ft-ot hagy jóvá.**

**Határidő:** 2025. június 10.

**Felelős:** Rónáné Lusztig Ágnes elnök

1. **sz. n a p i r e n d**

**Budapest Főváros XV. Kerületi Német Nemzetiségi Önkormányzatával kötendő együttműködési megállapodás**

**Rónáné Lusztig Ágnes:-** A nemzetiségek jogairól szóló 2011.évi CLXXIX. törvény által megfogalmazott célok elérése érdekében **Komló Város Német Nemzetiségi Önkormányzata** a nemzetiségi önkormányzat **működési területén** a nemzetiségi közösség nevelésének, oktatási feltételeinek bővítését, anyanyelvének fejlesztését szolgáló képviselő-testületi döntésekkel, szakmai eszközökkel, tudásával támogatja a nyelvi környezetben megvalósuló kulturális, történelmi, népismereti és hagyományőrző tevékenységeket.

- Az önkormányzat által kitűzött célok és feladatok – az identitástudat erősítése, az anyanyelv, a tárgyi és szellemi kultúra, hagyományok ápolása és tovább örökítése – érdekében programokat szervez, melyekben **együttműködik helyi egyéb civil szervezetekkel is.**

***Ezt követően a testület 5 igen szavazattal elfogadta az elhangzottakat és az alábbi határozatot hozta:***

**48/2025. (V. 27.) NNÖ sz. határozata**

**Tárgy**: **Budapest Főváros XV. Kerületi Német Nemzetiségi Önkormányzatával kötendő együttműködési megállapodás**

Komló Város Német Nemzetiségi Önkormányzata képviselő-testülete 5 igen szavazattal elfogadta az Önkormányzat működési területén a nemzetiségi léttel összefüggő egyéb feladatok körében, más szervekkel való együttműködésről szóló megállapodásról hoz **határozatot:**

**Együttműködési megállapodást köt Komló Város Német Nemzetiségi Önkormányzata** másrészt **Budapest Főváros XV. Kerületi Német Nemzetiségi Önkormányzatával** (székhelye: 1153 Budapest, Bocskai utca 1-3., képviselője: László Gábor, adószáma: 15784568-1-42) **az önkormányzatunk által kitűzött célok és feladatok – az identitástudat erősítése, az anyanyelv, a tárgyi és szellemi kultúra, hagyományok ápolása és tovább örökítése – megvalósítása érdekében, programokat szervez, melyekben együttműködik más nemzetiségi - Budapest Főváros XV. Kerületi Német Nemzetiségi Önkormányzatával - szervezetekkel is.**

**Felkéri az elnököt, hogy a megállapodást kösse meg.**

**Határidő:** 2025. június 10.

**Felelős:** Rónáné Lusztig Ágnes elnök

**Rónáné Lusztig Ágnes:** Megköszönte a testület munkáját, a rendkívüli ülést 15. 50 órakor bezárta.

Rónáné Lusztig Ágnes Horváthné Koch Ágnes

NNÖ elnök NNÖ tag